Lugha

LUGHA.

Ni nan aliyesema kuwa lugha haina umuhimu katika maisha ya binadamu?
Sidhani kama umewahi kujiuliza lugha ni nini? Umuhimu wake ni upi? Na
maswali kadhaa yanayofanana na hayo. Kusema kweli katika ulimwengu huu
ni wachache waliowahi kufikiri, kutafakari, kuwaza na kuwazua kuhusiana
na umuhimu wa lugha katika maisha ya mwanadamu.

Lugha ni mfumo wa njia tofauti za kufikisha ujumbe katika jamii. Kati ya
njia hizo zikiwemo maandishi Kwa wanaoweza kuandika na kusoma, maneno
Kwa wanaoweza kuzungumza na kusikia na hata ishara Kwa wale ambao Manani
hakuwapa uwezo wa kuongea na kusikia. kwani hakuna kilema akosaye
mwendo!

Mbali na hayo, hivi ni nani asiyetambua bila uwepo wa lugha duniani
kusingekuwa na hata chembe ya mawasiliano? Na tungewezaje kuishi bila
mawasiliano? Ingewezekanaje hasa? Mawasiliano yamemuwezesha mja
kujieleza n kueleza maoni, rai, hisia na mahitaji yake ya kila leo. Yote
yasingewezekana bila kutumia lugha , maana lugha ndio uti wa
mawasiliano.

Fauka ya hayo,lugha imemwezesha mwanadamu kuhadithia historia yake, vitu
vingine na kufundisha elimu tofauti ikiwemo somo la lugha lenyewe.
Baaada ya mafunzo hayo mwanadamu akaweza kujijuwa na kuwatambua wengine.
Mila zao, hulka zao na mambo mengine mengi yasiyoweza kuhesabika.

Ni dhahiri shahiri kuwa lugha imesababisha maisha ya wengi kunyanyuka na
kuwa ya starehe. kwani wako waliosoma somo la lugha wakaanza kufundisha
somo hilo shuleni katika manzila tofauti ikiwemo vyuo vikuu tukiachilia
mbali shule ya msingi na upili. Pia wapo waliozisoma lugha za kigeni
wakafaulu kupata kazi tofauti mfano Kama ukalimani na tafsiri.

Si hayo tu, lugha halkadhalika imechukua fursa adhimu kwenye kukatisha
mizozo ya mda mrefu , si ya kisiasa wala vita vya nje na ndani ya nchi.
Amani iliyotawala na kuwa majivuno ya kila mtu imetoka na lugha. Ama
kweli anayesema lugha si muhimu katika maisha yetu atakuwa hana macho ya
kutabasuri na kuzingatia.